Diari Oficial de la Generalitat Valenciana


Sumari del DOGV 2838, del 01-10-1996 (1996/839390)

RESOLUCIÓ de 9 de setembre de 1996, del Rectorat de la Universitat de València per la qual convoca a concurs públic una plaça de becari d'investigació en el Departament de Física Atòmica, Molecular i Nuclear de la Facultat de Física.
-----------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   2838

Data del DOGV
:   01-10-1996

Secció del DOGV
:   AUTORITATS I PERSONAL

Número del document
:   1996/839390


Data del document
:   09-09-1996

Organisme emissor
:   Universitat de València

Tipus de document
:   Resolució

Resolució de 9 de setembre de 1996, del Rectorat de la Universitat de València per la qual convoca a concurs públic una plaça de becari d'investigació en el Departament de Física Atòmica, Molecular i Nuclear de la Facultat de Física.   
Aquest Rectorat, fent ús de les competències que li atribueix l'article 4 de l'Ordre Ministerial de 27 de març de 1986 i segons el que estableixen els estatuts d'aquesta Universitat, convoca a concurs públic una plaça de becari d'investigació, d'acord amb les següents.  
Bases de la convocatòria  
1. Títol del projecte: A Pion beam facility for experiments at sis, dirigit pel professor José Díaz Medina del Departament de Física Atòmica, Molecular i Nuclear de la Facultat de Física.  
2. Nombre de places: una.  
3. Perfil de la beca:  
3.1. Requisits:  
3.1.1. Títol de Llicenciat en Física.  
3.1.2. Alumne de tercer cicle (o compromís de matricular-s'hi) de Física Nuclear i de Partícules.  
3.2. Mèrits que cal valorar:  
3.2.1. Coneixements d'instrumentació nuclear i física nuclear.  
3.2.2. Coneixements de programació.  
3.2.3. Coneixements d'anglés, alemany i francés.  
3.3. Objectius de la beca: participar en la construcció de la fàbrica de pions en l'accelerador SIS del GSI de Darmstadt (Alemanya).  
3.4. Condicions de la beca:  
3.4.1. Durada: un any prorrogable.  
3.4.2. Dotació: 110.000 pessetes al mes brutes.  
3.4.3. Incompatibilitat amb qualsevol altra beca o ajuda finançada amb fons públics o privats, com també amb qualssevol sou o salari, excepte els contractes derivats de l'aplicació de l'article 11 de la Llei de Reforma Universitària (Llei 11/83, de 25 d'agost).  
3.4.4. Aquesta beca no estableix relació laboral ni contractual amb la Universitat de València ni compromís quant a la posterior incorporació a la plantilla de la Universitat.  
3.4.5. La presentació de sol·licituds per a la concessió de la beca implicarà la total acceptació de les bases d'aquesta convocatòria per part del sol·licitant.  
4. Documentació: instància, certificat acadèmic detallat i currículum amb fotocòpia que justifique l'adequació al perfil proposat i els mèrits aportats.  
5. Termini de presentació de sol·licituds: les sol·licituds s'hauran de presentar en el Registre General de la Universitat de València, durant els 15 dies hàbils següents a la data de publicació d'aquesta convocatòria, adreçades al vicerector d'Investigació.  
6. Procediment de selecció: la permanent de la Comissió d'Investigació avaluarà les sol·licituds, segons el Reglament per a la Selecció de Becaris d'Investigació de la Universitat de València a càrrec de Projectes d'Investigació, aprovat per la Junta de Govern d'aquesta Universitat el 28 de maig de 1993. Les decisions de caràcter científic no podran ser recorregudes.  
7. Informació: per a qualsevol informació sobre requisits i documentació, cal adreçar-se al Negociat d'Investigació de la Universitat de València.  
Contra aquesta resolució, que posa fi a la via administrativa, es podrà presentar un recurs contenciós administratiu davant el Tribunal Superior de Justícia de la Comunitat Valenciana, prèvia comunicació a la Universitat Valenciana, segons estableix l'article 110.3 de la Llei 30/1992, de Règim Jurídic de les Administracions Públiques i del Procediment Administratiu Comú, en el termini de dos mesos comptats a partir de l'endemà de la data de la publicació.  
València, 9 de setembre de 1996.- El vicerector d'Investigació: Julio Peretó Magraner.